മലപ്പുറത്തെ സൗഹാന് വേണ്ടി ചെക്കുന്ന് മലയില് നടത്തിയ വിപുലമായ തെരച്ചിലും ഫലം കണ്ടില്ല മൂന്നാഴ്ചയ്ക്കു ശേഷവും കുട്ടി കാണാമറയത്ത് News 18 Malayalam News18 Malayalam Last Updated : September 05, 2021, 22:33 IST Share this: അനുമോദ് സി വി മലപ്പുറം അരീക്കോട് ഊര്ങ്ങാട്ടിരിയില് കാണാതായ പതിനഞ്ചു വയസുകാരന് സൗഹാനു വേണ്ടി പോലീസും സന്നദ്ധ പ്രവര്ത്തകരും നാട്ടുകാരും ഒരിക്കല് കൂടി ചെക്കുന്ന് മലയില് തിരച്ചില് നടത്തി. 400ലേറെ വളണ്ടിയര്മാര് ഒന്നിച്ച് തിരഞ്ഞിട്ടും സൗഹാനെ കണ്ടെത്താനായില്ല. ഊര്ങ്ങാട്ടിരി വെറ്റിലപ്പാറയില് നിന്ന് കഴിഞ്ഞ മാസം പതിനാലിന് ആണ് 15 വയസ്സുകാരന് മുഹമ്മദ് സൗഹാനെ കാണാതായത്.ഞായറാഴ്ച അരീക്കോട് പൊലിസ് ഇന്സ്പെക്ടര് ലൈജു മോന്റെ നേതൃത്വത്തിലാണ് 465 വിവിധ സന്നദ്ധ വളണ്ടിയര്മാര് ചെക്കുന്ന് മലയുടെ താഴ് വാരത്തില് തിരച്ചില് നടത്തിയത്. മലയുടെ ഓരോ മേഖലയിലും വിശദമായി പരിശോധന നടത്തിയെങ്കിലും സൗഹാനെ കണ്ടെത്താനായിരുന്നില്ല. കാണാതായി 21 ദിവസം പിന്നിട്ടിട്ടും വിവരങ്ങള് ലഭിക്കാത്തതിനെ തുടര്ന്നാണ് ജില്ലയിലെ വിവിധ സന്നദ്ധ വളണ്ടിയര്മാരുടെ സേവനം ഉപയാഗിച്ച് അവസാനഘട്ട തിരച്ചില് നടത്തിയത്. ജില്ലയിലെ എട്ട് ഫയര്ഫോഴ്സ്സ് സ്റ്റേഷന് കീഴിലെ സിവില് ഡിഫന്സ് വളണ്ടിയര്മാര്, ട്രോമാ കെയര്, മറ്റു സന്നദ്ധരാഷ്ട്രീയ പ്രവര്ത്തകരുടെ വളണ്ടിയര്മാര് ഉള്പ്പെടെയുള്ളവരെ ഉള്പ്പെടുത്തി തിരച്ചില് നടത്തിയെങ്കിലും ഫലം ലഭിച്ചില്ല.സൗഹാന്്റെ വീടും പരിസരവും എട്ടായി ഭാഗിച്ച് ആയിരുന്നു തിരച്ചില്. ഓരോ ടീമിലും 15 വീതം അംഗങ്ങളാണ് ഉണ്ടായിരുന്നത്. ഇവര്ക്ക് പ്രത്യേക നിര്ദേശവും പൊലീസ് നല്കിയിരുന്നു.കഴിഞ്ഞ ദിവസങ്ങളില് നടന്ന തിരച്ചിലുകളില് നിന്ന് വ്യത്യസ്തമായി വിശദ പരിശോധനയാണ് നടന്നത്. പരിസരത്തെ കുഴികളും വെള്ളക്കെട്ടുകളും, കാടുകളും, പാറമടകളും എല്ലാം വിശദമായി പരിശോധിച്ചു. കൂട്ടമായി രണ്ട് തവണ തിരച്ചില് നടത്തിയെങ്കിലും തുമ്ബ് കണ്ടെത്താനായില്ല. ഇതോടെ പോലീസ് മറ്റ് വഴികള് അന്വേഷിക്കുക ആണ്.കുട്ടി വിദൂരങ്ങളിലേക്ക് സമ്മതം കൂടാതെ പോവില്ലന്ന് രക്ഷിതാക്കള് അവകാശപ്പെടുന്നുണ്ട്. ശാരീരികമായും മാനസികമായും വളര്ച്ച കുറവുള്ള സൗഹാന് തനിയെ ഇത്രയും ദൂരം, ഈ സമയം പോവുകയില്ല എന്നാണ് എല്ലാവരും ഒരുപോലെ വിലയിരുത്തുന്നത്. കുട്ടിയെ ആരെങ്കിലും തട്ടി കൊണ്ട് പോയതാണോയെന്നും പൊലീസ് സംശയിക്കുന്നുണ്ട്. കൂടുതല് പേരെ ചോദ്യം ചെയ്യുമെന്നും പോലീസ് വ്യക്തമാക്കി.സംശയാസ്പദമായ സ്ഥലങ്ങള് കിളച്ച് നോക്കുകയും , അടയാളപ്പെടുത്തി തുടര് പരിശോധന നടത്തുന്നുമുണ്ട്. അരീക്കോട് പോലീസ് ഇന്സ്പെക്ടര്സി വി ലൈജുമോന്,മലപ്പുറം ഫയര് ഓഫീസര് അബ്ദുല് ഗഫൂര്, എ .എസ്. ടി .ഒ പ്രദീപ് പാമ്ബലത്ത്, കോഡിനേറ്റര്മാരായ ഉമറലി ശിഹാബ്, ജിനീഷ്, ആക്ഷന് കമ്മറ്റി ഭാരവാഹികള് എന്നിവരുടെ നേതൃത്വത്തില് ആയിരുന്നു തിരച്ചില്.വീടിനോട് ചേര്ന്ന് ചെക്കുന്ന് മലയുടെ സമീപത്തെ വനത്തിന് സമീപത്ത് നിന്നാണ് കുട്ടിയെ അവസാനമായി നാട്ടുകാരിലൊരാള് കണ്ടത്. കുരങ്ങിനെ പിന്തുടര്ന്ന് കാട്ടിലേക്ക് കയറിയെന്നായിരുന്നു അനുമാനം. അന്നും ചെക്കുന്ന് മല അരിച്ചുപൊറുക്കിയിരുന്നു. പക്ഷേ നിരാശയായിരുന്നു ഫലം. തുടര്ച്ചയായി ഒരാഴ്ചയോളം ചെക്കുന്ന് മലയില് പല സംഘങ്ങളായി തിരിഞ്ഞ് തിരച്ചില് നടത്തിയിരുന്നു.കുട്ടിയെ കാണാനില്ലെന്ന് പോലീസ് തന്നെ മാധ്യമങ്ങളിലൂടെ അറിയിച്ചിരുന്നു. Souhan കഴിഞ്ഞ മാസം 26 ന് പോലീസ് നല്കിയ വാര്ത്ത കുറിപ്പ് ഇങ്ങനെ വെറ്റിലപ്പാറ ചൈരങ്ങാട് താമസിക്കുന്ന സൗഹാന് 15 വയസ് എന്ന ഭിന്നശേഷിക്കാരനായ കുട്ടിയെ 2021 ഓഗസ്റ്റ് 14 മുതല് കാണ്മാനില്ല. ഇരുനിറം, മെലിഞ്ഞ ശരീരം, 130 സെ.മി നീളം, വയറ് ചാടിയ പ്രകൃതം, വായില് കൈയിടുന്ന സ്വഭാവം എന്നിവയാണ് അടയാളങ്ങള്. എന്തെങ്കിലും വിവരം കിട്ടുന്നവര് അരീക്കോട് പൊലീസ് സ്റ്റേഷനുമായി ബന്ധപ്പെടണം. ഫോണ്: 0483 2850222, 9497980660, 9497934308. Published by:Naveen First published: September 05, 2021, 22:04 IST Boy Missing malappuram News 18 Malayalam News18 Malayalam Last Updated : September 05, 2021, 22:33 IST Share this: അനുമോദ് സി വി